**Muzicanţii**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bum! Bum! Bum! Veniţi cu toţii!

În poiană-i sărbătoare!

Astăzi e ziua Pădurii!

Se adună mic şi mare!

Găinuşa bate toba,

Vulpea zgâlţână chitara,

Lupul e cu fluieraşul,

Iar Oiţa – cu vioara.

– Nu pricep, ce să întâmplă?

Se agită un Arici.

Nu cumva… din clipa asta

Ăştia patru… sunt amici?

– Sunt amici pe-o zi, măi frate!

Mâine altfel o să fie…

Până una alta, însă,

Să uităm de duşmănie.